મળેલી સત્તાનો સદુપયોગ કરો. સત્તાનો સહેજ પણ દુરુપયોગ કરશો તો કેટલાય ભવ કેટલાય જન્માંતર બગડશે. સત્તાનો સહેજ પણ ઘમંડ મગજમાં સવાર થયો કે સત્તાના તોરમાંથી નિર્દોષોને દંડ્યા તો સમજજો કે ઇશ્વર તમારાથી વિમુખ થઇ જ ગયા. હસતાં હસતાં કરેલાં કર્મો રોતાં રોતાં ભોગવવાં પડશે. મરેલાને મારતાં નહીં. પડેલાંને બેઠાં કરજો. તમારો જન્મ સફળ કરજો. તમને જોઇ કોઇ પોતાનું મોં ફેરવે નહીં તે જોજો. તમને જોઇ બધાં આનંદથી હસુ હસુ થઇ જાય તેવું વર્તન દાખવજો.